钦定古今图书集成/历象汇编/岁功典/第020卷 > 丙申春帖子 廖刚
## 钦定古今图书集成/历象汇编/岁功典/第020卷 > 丙申春帖子 廖刚

土牛分尽彩泥香，动地欢声入寿觞。倍觉今年春意好，上元灯火𩰚风光。

又

碧波楼下银塘暖，丽日亭前瑶草新。和气满城催燕
乐，风流太守最宜春。

又

暖风渐绿池塘面，和气先薰草木心。欲识春来何处
好，曲屏新称画堂深。

又

金裁宝胜翻珠髻，云染华笺贴绣楣。庭户春归何所
觉，暖风吹雪下琼枝。